แอนดรูว์ ขืนใจ แนท สะใจขยี้ผู้หญิงของ บิ๊กเอ็ม
ริจะเอาดีทางร้ายก็ต้องเลวให้สุด ดูอย่าง แอนดรูว์-กรเศก ในละครเรื่อง ปีกหงส์ ของค่ายดีด้า ที่เกลียดพระเอกมาก ถึงขั้นลงมือลวงคู่หมั้นของพระเอกมาข่มขืนเพื่อความสะใจในฉากที่จะพาไปดูวันนี้เป็นตอนที่ แม็ค (แอนดรูว์) เจรจาเรื่องที่แม่ของ ปราง (แนท-ณัฐชา) ติดหนี้ก้อนใหญ่ เลยต้องการเอาตัว ปราง ไปเป็นเมียเพื่อล้างหนี้ทั้งหมด แต่ ปราง ไม่ยอม แม็ค เลยจัดการโปะยาสลบแล้วอุ้มกลับมาบ้านลงมือขืนใจซะเลย ซึ่งลึกๆแล้ว แม็ค ทำเพื่อก็ต้องการเอาชนะ ทินภัทร (บิ๊กเอ็ม-กฤตฤทธิ์) เพราะ ปราง เป็นคู่หมั้นของ ทินภัทร จึงรู้สึกสะใจ เมื่อ ปราง ตื่นมาก็ร้องไห้ร้องห่มที่เสียตัวให้กับ แม็ค>> อ่านเรื่องย่อนิยายทุกเรื่อง คลิกที่นี่ <<เบื้องหลังการถ่ายทำฉากนี้ สาว แนท สารภาพว่าตื่นเต้น เพราะกลัวฉากเลิฟซีน ผกก. แม่ตุ่ม-ประทุม มิตรภักดี เห็นอาการตื่นๆของ แนท ก็เลยเข้ามาพูดปลอบ กลัวอะไร เล่นกับแอนดรูว์ สนิทกันอยู่แล้ว แทน ที่จะใจชื้นขึ้น แนท กลับพูดสวน ก็เพราะเล่นกับ แอนดรูว์ นี่แหละหนูถึงกลัวอ้าว แอนดรูว์ ฟังแล้วสะดุ้งโหยง หันมาพูดปลอบอีกคน เล่นเบาๆ ทำใจสบายๆ อืมม์ตอนซ้อมก็เล่นกันเบาๆผ่านไปสบายๆ เมื่อรู้มุมกล้องกันดีแล้วก็ถ่ายจริงทันทีแอนดรูว์ อุ้ม แนท เดินตัวปลิวมาที่เตียง พอวางลงก็เริ่มหื่นทีเดียว ก้มลงไปหอมแล้วก็ค่อยๆซุกไซ้ ดีนะที่ แนท นอนหลับตาอยู่ ถ้าเห็นหน้า แอนดรูว์ ตอนนี้คงเลิกเล่นไปละ ซีนถัดมา แนท ตื่นขึ้นมาบนเตียงเสื้อผ้าถูกถอด แอนดรูว์ นอนยิ้มอยู่ข้างๆก็รู้แล้วว่าเกิดอะไรขึ้น จึงร้องไห้น้ำตาไหลสั่งได้จริงๆตามชมฉากนี้ได้ คืนนี้ 20.30 น. ช่อง 7.
ริจะเอาดีทางร้ายก็ต้องเลวให้สุด ดูอย่าง แอนดรูว์-กรเศก ในละครเรื่อง ปีกหงส์ ของค่ายดีด้า ที่เกลียดพระเอกมาก ถึงขั้นลงมือลวงคู่หมั้นของพระเอกมาข่มขืนเพื่อความสะใจ
ปีกหงส์,แนท ณัฐชา,แอนดรูว์ กรเศก,ละครช่อง 7,ช่อง 7,นิยาย,ข่าววันนี้,ละคร